En 42-årig mand fra Skagen chikanerer alarmcentralen ved at ringe igen og igen. I alt har manden ringet omkrig 200 gange på en uge, og det virker ikke til, at opkaldene stopper, selv om manden hverken har brug for en ambulance eller politiets assistance, skriver nordjyske.dk.

- Det er både forstyrrende for folkene på alarmcentralen, og samtidig blokerer manden også for andre vigtige opkald til alarmcentralen, siger vagtchef Karsten Kristensen fra Nordjyllands Politi, til nordjyske.dk.

Skaffer flere telefoner

Både politi og ambulance har været på mandens adresse flere gange, men de har ikke fundet ud af, hvorfor han bliver ved med at ringe.

- Han har hverken brug for en ambulance eller politiets hjælp, siger vagtchefen Karsten Kristensen fra Nordjyllands Politi.

Og den 42-årige mand giver ikke op, selv om politiet har prøvet at forhindre ham i at blive ved med at ringe.